stanford-oval/wikipedia huggingface dataset:
מרתה מיטשל
מורשת

שלוש שנים לאחר מותה, אשת החדשות ווינצולה מקלנדון הוציאה ספר בשם מרתה.
מקום הולדתה ובית ילדותה של מרתה ביל מיטשל, כיום הבית והמוזיאון של מרתה ביל מיטשל, הוספו למרשם הלאומי של מקומות היסטוריים בינואר 1978. ביום השנה השני למותה, הכביש המהיר מרתה מיטשל בפיין בלאף נקרא על שמה. שלוש שנים מאוחר יותר, הוקם לכבודה פסל במרכז האזרחי פיין בלאף עם לוח שעליו נכתב " דעו את האמת והאמת תשחרר אתכם".
דמותה של מרתה מיטשל גולמה בסרט "ניקסון" (1995) בידי השחקנית מדלין קאן.
בשנת 2004, מחזה בן שלוש מערכות בשם "מדברת מרתה", הוצג בארקנסו בכיכובם של לי אן מור בתור מרתה מיטשל ומייקל צ'ילדרס בתור ג'ון מיטשל. באותה שנה הוצג מופע יחיד מאת ג'ון ג'טר על מיטשל, "טריקים מלוכלכים".
הפרק הראשון של הפודקאסט Slow Burn, שכותרתו "מרתה", תיאר את תפקידה בשערוריית ווטרגייט.
מיטשל גולמה על ידי ונסה באייר בפרק 16 ביולי 2019 של הסדרה "תולדות השתייה" (אנ') בקומדי סנטרל .
גזלייט, סדרת טלוויזיה המבוססת על הפודקאסט Slow Burn, עלתה לשידור ב-2022, כאשר ג'וליה רוברטס מגלמת את מרתה ושון פן את ג'ון מיטשל.
בשנת 2022 יצא סרט בשם "אפקט מרתה מיטשל". הסרט תיעודי והוא מתאר את דמותה של מיטשל, את ראיונותיה המרובים בתקשורת ואת המאמצים של ממשל ניקסון להשתיקה.
"אפקט מרתה מיטשל", שם למצב בו פסיכיאטר מזהה בטעות או בכוונה את טענותיו האמיתיות אך יוצאות הדופן של מטופל כהזיות, נקרא על שמה.
פרס לורנס אוליבייה לשחקנית השנה במחזה חדש

| --- | --- |
 תיאור:  שחקנית השנה במחזה חדש
 מדינה:  הממלכה המאוחדת
 הגוף המעניק:  The Society of London Theatre
 תקופת הפרס:  1976–הווה (כ־49 שנים) 
 אתר רשמי
 
פרס לורנס אוליבייה לשחקנית השנה במחזה חדש היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי. הפרס נוסד ב-1976 בשם "פרסי איגוד תיאטראות הווסט אנד", ושמו הוחלף ב-1984 לכבוד השחקן האנגלי לורד אוליבייה.
ב-1984 אוחד הפרס עם פרס שחקנית השנה בהפקה מחודשת ליצירת פרס לורנס אוליבייה לשחקנית הטובה ביותר. בטקס בשנת 1988 הוענק הפרס בפעם האחרונה.
ראו גם

פרס דרמה דסק לשחקנית מצטיינת במחזה
פרס טוני לשחקנית הטובה ביותר במחזה
הערות שוליים

↑  The Laurence Olivier Awards: full list of winners 1976-2008
| פרס לורנס אוליבייה |
| --- | --- | --- |
| פרסים עכשוויים | מחזה חדש • קומדיה חדשה • הפקה מחודשת • שחקן • שחקנית • הופעה בתפקיד משנה (שחקן בתפקיד משנה, שחקנית בתפקיד משנה) |  |
| מחזות זמר | מחזמר חדש • הפקה מחודשת של מחזמר • שחקן במחזמר • שחקנית במחזמר • הופעה בתפקיד משנה במחזמר (שחקן בתפקיד משנה במחזמר, שחקנית בתפקיד משנה במחזמר) • הישג במוזיקה |  |
| הפקה / יצירה | • במאי • כוריאוגרפיה  • עיצוב תפאורה • עיצוב תלבושות • עיצוב תאורה • סאונד |  |
| מחול / אופרה | הפקת מחול חדשה • הפקת אופרה חדשה • הישג במחול • הישג באופרה |  |
| פרסים מיוחדים / אחרים | פרס מיוחד של האיגוד • בידור ומשפחה • Achievement in an Affiliate Theatre • חביב הקהל |  |
| פרסי עבר | שחקן השנה במחזה חדש • שחקנית השנה במחזה חדש • שחקן השנה בהפקה מחודשת • שחקנית השנה בהפקה מחודשת • הופעה בקומדיה • הופעה במחזמר • שחקן השנה בתפקיד משנה • שחקן חדש במחזה • השחקן המבטיח • הופעה של להקה • במאי במחזה • במאי במחזמר • המחזאי המבטיח ביותר • הישג במחזמר |  |
| טקסים | 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 (לא נערך) • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 |  |
דניאל בריהל

| --- | --- |

בריהל בפברואר 2015
 לידה:  16 ביוני 1978 (בן 46) ברצלונה, ספרד ספרד
 שם לידה:  Daniel César Martín Brühl González 
 מדינה:  גרמניה, ספרד 
 תקופת הפעילות:  מ-2000 
 מקום לימודים:  גימנסיית שלושת המלכים 
 בן או בת זוג:  Felicitas Rombold   ג'סיקה שוורץ (2001–2006) 
 מספר צאצאים:  2
 פרסים והוקרה:  מועמדות לפרס גלובוס הזהב (2013, 2019)
 http://danielbruehl.com
 פרופיל ב-IMDb
 
בריהל בברלין בשנת 2015
דניאל סזאר מרטין ברִיהל גונזלס (בגרמנית: Daniel César Martín Brühl González; נולד ב-16 ביוני 1978) הוא שחקן קולנוע גרמני-ספרדי. התפרסם בזכות תפקידיו כאלכס קרנר בסרט "להתראות לנין!", בתור יאן בסרט "המחנכים" ובתור הצלף הגרמני הנערץ פרדריק צולר בסרט "ממזרים חסרי כבוד".
בריהל היה מועמד פרס גלובוס הזהב לשנת 2013 על תפקידו בדרמת המרוצים "Rush" והתפרסם גם בתור הלמוט זמו, בסרט גיבורי-העל "קפטן אמריקה: מלחמת האזרחים".
ביוגרפיה

בריהל נולד בברצלונה שבספרד למשפחה נוצרית. אביו הוא במאי התיאטרון הגרמני יליד-ברזיל, האנו ברוהל. אימו, מריסה גונזלס דומינגו, היא מורה ספרדייה. לבריהל יש אח ואחות.
זמן קצר לאחר שנולד עבר עם משפחתו להתגורר בעיר קלן שבגרמניה, שם גדל ולמד בגימנסיה המקומית.
בריהל גדל בבית רב-לשוני, והוא דובר לא פחות משש שפות: גרמנית, ספרדית, צרפתית, אנגלית, פורטוגזית וקטלאנית.
חיים אישיים

בשנת 2006, ברוהל נפרד מבת זוגו הוותיקה ומאוחר יותר ארוסתו, השחקנית ג'סיקה שוורץ, אותה פגש על הסט של הסרט "No Regrets" משנת 2001.
מאז 2010, הוא נמצא במערכת יחסים עם הפסיכותרפיסטית הגרמנייה והדוגמנית לשעבר פליסיטאס רומבולד. בנם הראשון נולד באוקטובר 2016, והם נישאו מתישהו בין לידתו לתחילת 2018. לזוג נולד בן שני בשנת 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | Schlaraffenland | צ'יקו |  |
| 1999 | Le château des singes | קום | דיבוב |
| 2000 | A Handful of Grass | ברנרד |  |
| 2000 | לעומק | ג'יי |  |
| 2000 | Schule | מרקוס |  |
| 2001 | רעש לבן | לוקאס |  |
| 2001 | Honolulu | מאריק |  |
| 2001 | Nichts bereuen | דניאל |  |
| 2002 | Elephant Heart | מרקו סטאמפר |  |
| 2002 | Vaya con Dios | ארבו |  |
| 2003 | להתראות לנין! | אלכסנדר קֶרנֶר | פרס האקדמיה האירופית לקולנוע לשחקן הטוב ביותר (אנ') (2003) |
| 2003 | Die Klasse von '99 – Schule war gestern, Leben ist jetzt | שנובי |  |
| 2003 | אחי הדוב | קינאי | דיבוב |
| 2004 | אהבה במחשבה | פול |  |
| 2004 | המחנכים | יאן | מועמד פרס האקדמיה האירופית לקולנוע לשחקן הטוב ביותר (אנ') (2004) |
| 2004 | גברות בלוונדר | אנדראה מרובסקי |  |
| 2004 | Farland | פרנק |  |
| 2005 | חג שמח | סגן הורסטמאייר |  |
| 2006 | Cargo | כריס |  |
| 2006 | מכוניות | לייטנינג מקווין | דיבוב |
| 2006 | Salvador | סלבדור פויג אנטיק (אנ') |  |
| 2006 | A Friend of Mine | קארל |  |
| 2006 | אחי הדוב 2 | קינאי | דיבוב |
| 2007 | יומיים בפריז | לוקאס |  |
| 2007 | זהות אבודה | מרטין קרויץ |  |
| 2008 | In Transit | קלאוס |  |
| 2008 | Un poco de chocolate | מרכוס |  |
| 2008 | Krabat | תונדה |  |
| 2009 | ג'ון ראבה | ג'ורג' רוזן (אנ') |  |
| 2009 | Las madres de Elna | אמארו |  |
| 2009 | הרוזנת | אסטבן ת'ורסו |  |
| 2009 | ממזרים חסרי כבוד | פרדריק צולר |  |
| 2009 | Lila, Lila | דייוויד קארן |  |
| 2009 | Dinosaurier | טוביאס הארדמן |  |
| 2010 | Kóngavegur 7 | רופרט |  |
| 2010 | The Coming Days | האנס קרמר |  |
| 2011 | חלומות ושערים | קונרד קוך (אנ') |  |
| 2011 | Et si on vivait tous ensemble? | דירק |  |
| 2011 | Eva | אלכס גארל |  |
| 2011 | פולשים | האב אנטוניו |  |
| 2011 | יומיים בניו יורק | פיית העצים |  |
| 2012 | Winning Streak | איוון |  |
| 2012 | 7 ימים בהוואנה | לאונרדו |  |
| 2013 | Rush | ניקי לאודה | מועמד פרס גילדת שחקני המסך לשחקן המשנה הטוב ביותר (אנ') (2013) |
| 2013 | הרשות החמישית | דניאל דומשייט-ברג (אנ') |  |
| 2014 | איש מבוקש מאוד | מקס |  |
| 2015 | פני מלאך | תומאס |  |
| 2015 | האישה בזהב | יוברטוס צרנין |  |
| 2015 | Colonia | דניאל |  |
| 2015 | Ich und Kaminski | סבסטיאן זולנר |  |
| 2015 | משחק באש | טוני בלרהדי |  |
| 2016 | לבד בברלין | אשריך |  |
| 2016 | קפטן אמריקה: מלחמת האזרחים | ברון זמו |  |
| 2016 | ההבטחה: רצח מאהבה | ינס סורינג (אנ') | דיבוב; סרט דוקומנטרי |
| 2017 | אשתו של שומר גן החיות | לוץ הק (אנ') |  |
| 2018 | פרדוקס קלוברפילד | ארנסט שמידט |  |
| 2018 | שבעה ימים באנטבה | וילפריד בזה |  |
| 2019 | My Zoe | תומאס פישר | גם מפיק בפועל |
| 2021 | Nebenan | דניאל וולץ | גם במאי ומפיק |
| 2021 | קינגס מן: ההתחלה | אריק יאן הנוסן |  |
| 2022 | במערב אין כל חדש | מתיאס ארצברגר (אנ') | גם מפיק בפועל |
| TBA | The Collaboration | ברונו בישופברגר (אנ') |  |
| TBA | The Entertainment System Is Down |  |  |
| TBA | La contadora de películas | ננסן |  |
| TBA | Rich Flu |  |  |
| TBA | Eden |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | אהבה אסורה | בנג'י קירשנר | 16 פרקים |
| 1996 | Der Pakt – Wenn Kinder töten | ניקולס קול | סרט טלוויזיה |
| 1997 | Freunde fürs Leben | לינדר היידן | 4 פרקים |
| 1997 | Polizeiruf 110 | רוברט וייט | פרק: "Der Sohn der Kommissarin" |
| 1998 | SOKO München | קנוט | פרק: "Ausgetrickst" |
| 1998 | Blutiger Ernst | ריינהולד גרוונדר | סרט טלוויזיה |
| 1998–2000 | זירת הפשע | אכים | 2 פרקים |
| 1999 | Hin und weg | דייוויד | סרט טלוויזיה |
| 1999 | Sturmzeit | כריס ראת'נברג | פרק: "Teil 4" |
| 1999 | Ein mörderischer Plan | רייני פאף | סרט טלוויזיה |
| 2014 | The Trip | פטרון | פרק: "Il Cenobio dei Dogi, Camogli" |
| 2018–הווה | רצח אופי | ד"ר לאסלו קרייזלר | תפקיד ראשי (2 עונות); 18 פרקים |
| 2021 | הפלקון וחייל החורף | ברון זמו | מיני-סדרה |
| 2024 | הפרנצ'ייז (אנ') | אריק בושאר | תפקיד ראשי; 8 פרקים |
| 2024 | להיות קרל לגרפלד (אנ') | קרל לגרפלד | תפקיד ראשי; 6 פרקים |
סאם קר

ערך זה עוסק בחלוצה אוסטרלית. אם התכוונתם לקשרית סקוטית, ראו .
סמנתה מיי "סאם" קר (באנגלית: Samantha May "Sam" Kerr; נולדה ב־10 בספטמבר 1993), בעלת מדליית מסדר אוסטרליה, היא כדורגלנית אוסטרלית המשחקת בעמדת החלוצה בצ'לסי שבסופר ליג האנגלית ומשמשת גם קפטנית נבחרת אוסטרליה ("המטילדות"). זכתה בתארים קבוצתיים ואישיים רבים, כולל שבע פעמים מלכת השערים בארבע קבוצות שונות ובשלוש ליגות ביבשות שונות, ונחשבת לאחת השחקניות הטובות בעולם.
קר היא מלכת השערים של פרת' גלורי ושל סקיי בלו, וסגנית מלכת השערים של  צ'לסי.
קריירת מועדונים

קר החלה את קריירת הבוגרות שלה ב-2008 בגיל 15 באוסטרליה. משנת 2013 ועד 2019 שיחקה בליגה האמריקאית הבכירה בארצות הברית ובליגה האוסטרלית במקביל. ליגות אלו משוחקות בתקופה אחרת בשנה כך שהתאפשר לה לשחק לאורך כל השנה (כשליגה אחת משוחקת השנייה נמצאת בפגרה). בתקופה זו זכתה 5 פעמים ב"נעל הזהב" בשתי הליגות כמי שהבקיעה הכי הרבה שערים בעונה. בנוסף זכתה בתארים אישיים רבים אחרים ככדורגלנית מצטיינת.
ב-13 בנובמבר 2019 חתמה על חוזה לשתיים וחצי עונות בצ'לסי מליגת העל האנגלית תמורת שכר של כשני מיליון דולרים. בעונת 2020/2021 הייתה אחת משחקניות המפתח של הקבוצה ושותפה בזכייה בטרבל וסגנות בליגת האלופות. בנוסף זכתה בתואר "נעל הזהב" כמי שהבקיעה הכי הרבה שערים בעונה זו באנגליה. גם בעונת 2021/2022 זכתה עם צ'לסי בדאבל והייתה מלכת השערים בליגה האנגלית. בעונת 2022/2023 השלימה עם צ'לסי דאבל שלישי ברציפות.
בנבחרת ובגביע העולם

הופעת הבכורה של קר בנבחרת הייתה בגיל 15 במסגרת משחק ידידות מול נבחרת איטליה בפברואר 2009 ואת שער הבכורה שלה בנבחרת כבשה בגיל 16 במשחק הגמר של אליפות אסיה בכדורגל נשים מול צפון קוריאה.
קר שיחקה במונדיאל 2011 כשהייתה בת 17 בלבד ולקחה חלק גם בטורנירי גביע העולם בשנים 2015 ו-2019 כשבאחרון אף הבקיעה 5 שערים ובכך הפכה לשחקנית שהבקיעה הכי הרבה שערים בכל הזמנים בנבחרת האוסטרלית.
בנוסף השתתפה עם הנבחרת במשחקים האולימפיים בריו דה ז'ניירו 2016 ובמשחקים האולימפיים בטוקיו 2020 בהם הגיעה עם הנבחרת למקום הרביעי.
בתרבות הפופולרית

במהלך השנים הופיעה בסרטים תיעודיים על שחקניות הנבחרת האוסטרלית ועל שחקניות כדורגל אוסטרליות בינלאומיות שמשחקות מחוץ לאוסטרליה.
ב-2016 הוכנסה דמותה עם שחקניות נבחרת אוסטרליה למשחק פיפ"א 16.
ב-2022 נבחרה קר להופיע על עטיפת המשחק פיפ"א 23 והייתה לשחקנית הראשונה שמופיעה על הגרסה הבינלאומית של המשחק.
הישגים ותארים > במועדונים

אליפות הליגה האוסטרלית: 2012/2013
אליפות הליגה האוסטרלית: 2014
מגן הליגה האמריקאית (אלופת העונה הסדירה): 2013
אליפות הסופר ליג: 2019/2020, 2020/2021, 2021/2022, 2022/2023
גביע ה-FA לנשים: 2020/2021, 2021/2022, 2022/2023
גביע הליגה: 2019/2020, 2020/2021
מגן הקהילה: 2020
הישגים ותארים > עם הנבחרת

2009 - אליפות דרום מזרח אסיה לנערות עד גיל 16
2010 - אליפות אסיה בכדורגל נשים
2017 - טורניר האומות בכדורגל נשים
2019 - גביע האומות בכדורגל נשים
הישגים ותארים > תארים והישגים אישיים

במהלך השנים זכתה בתארים אישיים רבים בליגה האוסטרלית, בליגה האמריקאית ובליגה האנגלית. בין הבולטים שבהם:
מלכת השערים בליגה האוסטרלית 2017/18 ו-2018/19
מלכת השערים בליגה האמריקאית 2017, 2018 ו-2019
השחקנית הטובה ביותר בליגה האמריקאית 2017 ו-2019
מלכת השערים בליגה האנגלית 2020/2021 ו-2021/2022
OAM מדליית מסדר אוסטרליה 2022
נבחרה על ידי גופים שונים לשחקנית הטובה בליגות בהן שיחקה ובעולם בין השנים 2013 ל-2022
הערות שוליים

↑  ליאור ברטל, ‏סאם קר, אחת משחקניות הכדורגל הטובות בעולם, חתמה בקבוצת הנשים של צ'לסי, באתר דבר העובדים בארץ ישראל, 13 בנובמבר 2019
↑  יאיר קטן, צ'לסי מצאה מכונת שערים | יורוטריפ, באתר ynet, 11 בפברואר 2022
↑  דביר רשף, הגיימרים בהלם: מהפכת הנשים הגיעה גם למשחק הכדורגל הפופולרי בעולם, באתר ynet, 22 ביולי 2022
קר במדי שיקגו רד סטארס ב-2018
קר במדי צ'לסי ב-2020
פרס לורנס אוליבייה לשחקנית הטובה ביותר בתפקיד משנה

| --- | --- |
 מדינה:  הממלכה המאוחדת 
 הגוף המעניק:  אגודת התיאטרון בלונדון 
 תקופת הפרס:  1977–הווה (כ־48 שנים) 
 אתר רשמי
 
פרס לורנס אוליבייה לשחקנית הטובה ביותר בתפקיד משנה הוא פרס שנתי המוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשנת 1976 ושמו הוחלף ב-1984 לכבודו של השחקן האנגלי לורד אוליבייה.
הפרס הוענק לראשונה ב-1977, אך בשנים לאחר מכן הוענק פרס יחיד להופעה הטובה ביותר בתפקיד משנה.
זוכות ומועמדות > שנות ה-2020

| שנה | שחקנית | מחזה | דמות |
| --- | --- | --- | --- |

2020: 
| 2020 | אינדירה וארמה | Present Laughter | ליז אסנדיין |
| 2020 | מישל אוסטין | סיראנו דה ברז'ראק | לילה רגונו |
| 2020 | סופי תומפסון | Present Laughter | מוניקה ריד |
| 2020 | ג'וזי ווקר | The Ocean at the End of the Lane | גברת המפסטוק הזקנה |
ראו גם

פרס דרמה דסק לשחקנית מצטיינת במחזה
פרס טוני לשחקנית הטובה ביותר במחזה
דוקטור סטריינג' (סרט, 2016)

| --- | --- |
כרזת הסרט בישראל
כרזת הסרט בישראל
 מבוסס על:  "דוקטור סטריינג'" (קומיקס)
 בימוי:  סקוט דריקסון
 הופק בידי:  קווין פייגי
 תסריט:  ג'ון ספייץ כריסטופר רוברט קרגיל סקוט דריקסון
 עריכה:  וייאט סמית' וסברינה פליסקו
 שחקנים ראשיים:  בנדיקט קמברבאץ' צ'ואיטל אג'יופור טילדה סווינטון מאדס מיקלסן בנדיקט וונג רייצ'ל מקדאמס
 מוזיקה:  מייקל ג'אקינו
 צילום:  בן דייוויס
 מדינה:  ארצות הברית ארצות הברית
 חברת הפקה:  אולפני מארוול
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 4 בנובמבר 2016 ישראל 3 בנובמבר 2016
 משך הקרנה:  115 דקות
 שפת הסרט:  אנגלית
 סוגה:  סרט גיבורי-על, סרט פנטזיה, סרט הרפתקאות, סרט פעולה, סרט מדע בדיוני 
 מקום התרחשות:  ניו יורק, הונג קונג, רחוב בליקר, קטמנדו, לונדון 
 תקציב:  $165,000,000
 הכנסות:  $677,718,395
 הכנסות באתר מוג'ו:   marvel716
 סרט קודם:  כרונולוגית (MCU): "קפטן אמריקה: מלחמת האזרחים"
 סרט הבא:  כרונולוגית (MCU): "שומרי הגלקסיה: חלק 2" כרונולוגית מבחינה עלילתית: "וונדה-ויז'ן", "דוקטור סטריינג' בממדי הטירוף"
 אתר רשמי
 דף הסרט ב־IMDb
 
דוקטור סטריינג' (באנגלית: Doctor Strange) הוא סרט גיבורי-על אמריקאי בלייב אקשן מ-2016, ובהפקה מבית אולפני מארוול. הסרט בוים על ידי סקוט דריקסון, ונכתב על ידי ג'ון ספייץ, כריסטופר רוברט קרגיל וכן גם דריקסון. הסרט מבוסס על הקומיקס "דוקטור סטריינג'" בהוצאת חברת ההוצאה לאור מארוול קומיקס, והוא מהווה חלק מהיקום הקולנועי של מארוול, כשהוא מבין הפותחים את השלב השלישי בו.
בסרט מככבים השחקנים בנדיקט קמברבאץ', צ'ואיטל אג'יופור, רייצ'ל מקאדמס, מייקל סטולברג, מאדס מיקלסן וטילדה סווינטון. עלילת הסרט עוסקת במנתח שמחפש מרפא לידיו שנפגעו בתאונה, ומגיע למתחם מיסטי סודי בנפאל, בו הוא רוכש יכולות מיוחדות, ולאחר מכן מצטרף לקרב נגד כוחות אפלים.
הבכורה העולמית של הסרט נערכה בלוס אנג'לס ב-20 באוקטובר 2016 ובהונג קונג ב-13 באוקטובר 2016. הסרט עלה לאקרנים באופן רשמי ברחבי ארצות הברית והעולם ב-4 בנובמבר 2016 ובישראל ב-3 בנובמבר 2016 ב-2D ,3D ו-IMAX 3D. עם יציאתו לאקרנים, הסרט קיבל תשבחות ביקורתיות רבות על המשחק, קטעי האקשן, הסגנון הוויזואלי והאפקטים, אולם, התקבל די בשליליות על ידי מבקרים שטענו כי הסרט מתעסק באפקטים ובמשחק של השחקנים ולא בעלילה ואף טענו כי כמו בסרטים אחרים של היקום הקולנועי של מארוול, ישנו שימוש במושא אהבה ונבל חלשים. למרות זאת, הסרט פתח עם 161 וחצי מיליון דולר בסוף השבוע הראשון להקרנתו לעומת תקציב הפקה דומה של כ-165 מיליון דולר. לסרט יצא סרט המשך בשנת 2022 בשם "דוקטור סטריינג' בממדי הטירוף".
דמויות ושחקנים

בנדיקט קמברבאץ' - דוקטור סטיבן סטריינג', הגיבור הראשי של הסרט. נוירוכירורג עטור שבחים אך אגואיסט ואנוכי אשר לאחר תאונת דרכים מגלה את העולם הנסתר של המיסטיקה והופך למכשף רב-עוצמה.
צ'ואיטל אג'יופור - קארל מורדו, תלמיד לשעבר של העתיקה, מכשף לוחמני מיומן במיוחד ומאמנו הפיזי של סטריינג' שהופך להיות מאוכזב מהעתיקה.
טילדה סווינטון - העתיקה, מיסטיקנית קלטית רבת-עצמה המשמשת כ"מכשפת העליונה" של כדור הארץ. כמנהיגת הקאמאר-טאג', מסכימה העתיקה לאמן ולהדריך את סטריינג'.
רייצ'ל מקאדמס - כריסטין פאלמר, נוירוכירורגית ועמיתה לעבודה של סטריינג'.
מאדס מיקלסן - קאסיליוס, הנבל הראשי של הסרט. מכשף לוחמני מיומן במיוחד שהפך להיות רע ואכזר, שלאחר מכן התנגד לעתיקה והקים מסדר משלו, עם כוונה לזמן את דורמאמו ולאפשר לממדים אחרים להיכנס לכדור הארץ.
בנדיקט וונג - וונג, חבר במסדר אדוני אמנויות הכישוף.
מייקל סטלברג - ניקודמוס וסט, מדען המתחרה עם סטריינג'.
בנג'מין בראט - ג'ונתן פנגבורן, פועל בניין משותק בגפיו התחתונים שריפא את עצמו בסיועה של העתיקה, ומדריך את סטריינג' בדרכו לריפוי.
סקוט אדקינס - לוצ'יאן, אחד מעושי דברו של קאסיליוס.
בנדיקט קמברבאץ' גילם את דמותו עשוית ה-CGI של דורמאמו באמצעות לכידת תנועה, בעוד דמותו דובבה בידי שחקן לא ידוע. לינדה דואן, מארק ברייטון וטופו וורסניוירו מגלמים את דמויותיהם של טינה מינורו, דניאל דראם והאמיר, חברים במסדר אדוני אמנויות הכישוף, בהתאמה. איימי לנדקר מגלמת את דמותה של ד"ר ברונר ומירה סיאל את דמותה של ד"ר פאטל, וסטן לי מופיע בהופעת קמע כנוסע באוטובוס. כריס המסוורת' מופיע בהופעת קמע כתור בסצנה שלאחר הכתוביות, כהכנה לסרט "תור: ראגנארוק".
הפקה > פיתוח

במקור, הסרט היה מיועד להתחיל בתהליך הפקה בשנת 1986, על פי תסריט של בוב גייל. מסיבות שאינן ידועות, סרט זה לא נכנס לשלבי הפקה. בשנת 1989, הבמאי אלכס קוקס כתב תסריט בשיתוף עם סטן לי. עלילת התסריט סבבה אחר מסעו של סטריינג' לממד הרביעי והגעתו לאי הפסחא, שם הוא נלחם בשד דורמאמו. בעקבות סכסוך בין אולפני האחים וורנר למארוול על השיווק, הסרט לא הגיע לשלבי פיתוח. בדצמבר 1992, הבמאי ווס קרייבן חתם על חוזה לכתיבת התסריט ובימוי הסרט. התסריטאי דייוויד ס. גויר השלים את כתיבת התסריט בשנת 1995. באפריל 1997, סרטי קולומביה רכשו את זכויות ההסרטה וג'ף וולש עבד על תסריט חדש, עם ברני ברילסטיין ובראד גריי כמפיקים.
במרץ 2009, אולפני מארוול שכרו תסריטאים על מנת שיחשבו על דרכים יצירתיות להשיק את הדמויות הפחות ידועות של החברה כגון הפנתר השחור, קייבל, דוקטור סטריינג', איירון פיסט, נייטהוק וויז'ן. ביוני 2010, אולפני מארוול שכרו את תומאס דין דונלי וג'ושוע אופנהיימר על מנת שיכתבו תסריט לסרט על דוקטור סטריינג.
בינואר 2013, נשיא אולפני מארוול קווין פייגי אישר כי דוקטור סטריינג' יופיע בתפקיד כלשהו במסגרת השלב השלישי של היקום הקולנועי של מארוול. פייגי חזר והדגיש כי עלילת הסרט נמצאת בפיתוח. בפברואר 2014, מגזין הוליווד ריפורטר העלה דיווח לפיו מארוול שוקלת מספר מועמדים לתפקיד הבמאי תחת שכתוב מחודש לתסריט. פייגי אישר כי באולפני מארוול בוחנים מועמדים פוטנציאליים, אך ציין שהדיווח אינו מדייק לגבי המועמדים עצמם ולגבי שלבי הפיתוח. פייגי גם תיאר איך הקסם יהיה מיוצג בסרט, בהתייחסו לסרטי הארי פוטר ומה יקרה אם מדען יגיע לבית הספר לקוסמות הוגוורטס ויגלה כיצד הדברים עובדים. באפריל 2014, פייגי ציין שהסרט מהווה את נקודת המעבר של היקום הקולנועי אל הצד העל-הטבעי וכי הממד האפל של היקום יוצג בו.
הפקה > פרה-פרודקשן

ביוני 2014, דריקסון נבחר לביים את הסרט. אולפני מארוול שקלו את השחקנים טום הארדי, בנדיקט קמברבאץ' וג'ארד לטו לתפקיד הראשי של הסרט. כשפייגי אישר את העסקתו של דריקסון, הוא הצהיר כי הליהוק יתחיל בסביבות יולי או אוגוסט והוסיף כי הייצור צפוי להתחיל בתחילת 2015, וציין:
מוזר מאוד, חשוב מאוד, לא רק בגלל שמדובר באופי מדהים של אדם שצריך ללמוד, אלא שזה גם עומד להכניס צד אחר לגמרי של סיפורים לסרטים שלנו
ביולי, פייגי אמר כי ההכרזה על התפקיד הראשי יקרה "מהר" באופן יחסי, ולקראת סוף החודש חואקין פיניקס נכנס למשא ומתן לשחק את הדמות. בספטמבר 2014, אולפני מארוול היו במשא ומתן על צילומי הסרט בבית פיינווד-שפרטון שבבריטניה, עם בכינוס צוותי למהלך לתוך אולפני שפרטון ב-2015 2014 / תחילת מאוחר להתחיל לצלם מאי 2015. עד סוף אוקטובר, קמברבאץ' נכנס למשא ומתן, ובדצמבר לוהק רשמית לתפקיד. על ליהוקו של קמברבאץ', פייגי הצהיר ש"קמברבאץ' היה שחקן שאולפני מארוול התעניינו בו במשך זמן רב מאוד", אבל הקונפליקטים שלו הציבו אתגר. לאחר שבדקו שחקנים אחרים, אולפני מארוול חזרו אל קמברבאץ' והחליטו לעדכן את לוח הזמנים של הייצור כדי להתאים את עצמם להתחייבויותיו של קמברבאץ'.
בינואר 2015, קמברבאץ' הצהיר ש"דוקטור סטריינג'" יהיה שונה מהסרטים הקודמים של מארוול כשהסביר שזהו מישור אסטרלי. יש למארוול אלמנט חדש וענקי בקבוצת הנוקמים בבניית הסיפור הזה והאופי הזה". צ'ואיטל אג'יופור יצר מגעים ראשוניים עם מארוול עבור תפקיד בסרט כברון מורדו. באפריל 2015, דריקסון וחברי צוות ההפקה ביקרו בניו יורק עבור חיפוש מקומות פוטנציאליים לצילומים עבור הסרט, בעוד פייגי גילה כי הצילומים יתחילו בחודש נובמבר. טילדה סווינטון הייתה במשא ומתן עם מארוול על תפקיד דמותו של העתיק. ביוני 2015, דריקסון הודיע שהוא נוסע ללונדון, על מנת להתחיל לעבוד על הסרט, ועד סוף החודש, רייצ'ל מקאדמס הייתה במשא ומתן עבור התפקיד הנשי הראשי, אם כי היא הזהירה שזה עדיין מוקדם, והיא אינה יודעת איפה זה הולך להיות, אם זה הולך להיות בכל מקום שהוא.
באוגוסט 2015, הצלם בן דייוויס, שעבד גם על שומרי הגלקסיה ועל הנוקמים: עידן אולטרון, תיאר את הסרט כמו "גרסת מארוול לפנטסיה" וציין כי
יש לסרט אופי מאוד פסיכדלי, וזה לא סרט המארוול טיפוסי של הצופים. יש הרבה עבודה וזה קשה מאוד - אתה מסתכל על זה ואתה רואה את הדימויים שהם יצרו את הסצנות ואתה חושב, 'ובכן איך לעזאזל אנחנו מצלמים את זה!?'
הפקה > צילומים

הצילומים החלו ב-4 בנובמבר 2015 בנפאל, עם צילומים בתוך ומסביב לעמק קטמנדו. ההפקה עברה לאולפני "Longcross" שבבריטניה ב-11 בנובמבר, והייתה אמורה להישאר שם עד 2016. במרץ, וכן בנובמבר, הצילומים עברו לניו יורק, בעוד שצילומים נוספים נערכו בבית פיינווד-שפרטון ואולפני "Shepperton-British".
עד סוף נובמבר, אושר סופית שמיקלסן וסטלברג צורפו לצוות השחקנים, לצידם של איימי לאנדקר וסקוט אדקינס בתפקידים שלא צוינו. בינואר 2016, הצילומים התקיימו באוקספורד ובנדיקט וונג לוהק לתפקידו של וונג. בפברואר, סצנות צולמו ברחובות לונדון. בנוסף, הצילומים היו צפויים להתקיים גם בהונג קונג. הצילומים הסתיימו בניו יורק ב-3 באפריל 2016.
אחת מהסצנות בסרט, הכוללת בה הופעת קמע של סטן לי, נכתבה ובוימה בידי ג'יימס גאן במקביל לצילומי "שומרי הגלקסיה: חלק 2".
הפקה > פוסט-פרודקשן

פייגי הצהיר ש:
לפעמים התלת מימד הוא כלי... עוד צעצוע בארגז החול של הבמאים באופן הצגת הסרט, אז ישנם פעמים שבהם השימוש בתלת מימד משרת את הסיפור, כי הוא בהחלט מקדם את הסיפור. זה בהחלט הולך להיות אותו המקרה עם דוקטור סטריינג, ואני מקווה שזה יעזור למוחם של האנשים להבין יותר אפילו רק עם מסך שטוח
יציאה לאקרנים > שיווק

באוגוסט 2015, קונספט האמנות הוצג בטקס "אקספו D23". התמונות הראו יצירות אמנות של קמברבאץ' בתלבושת המסורתית של דוקטור סטריינג' מן הקומיקס, כמו גם רצף מקוטע של העלילה, שהדגיש נקודות כגון התאונה של סטריינג', מסעו לריפוי, ולחימתו בברון מורדו. הטריילר זכה ל"תגובה גדולה מאוד מהקהל". ב-12 באפריל 2016, הטיזר הטריילר הראשון לסרט שודר. קלארק קוליס מהאתר "Entertainment Weekly" ציין כי הטיזר טריילר מאוד מזכיר את הסרט "התחלה" של כריסטופר נולאן בגלל הדמיון ביניהם שהקרקע ואדמת העיר נהפכת.
בנדיקט קמברבאץ' בעמק קטמנדו במהלך הצילומים
צ'אז פלמינטרי

| --- | --- |

 לידה:  15 במאי 1952 (בן 72) הברונקס, ארצות הברית 
 מדינה:  ארצות הברית 
 תקופת הפעילות:  מ-1984 
 מקום לימודים:  אולפן השחקנים  Theodore Roosevelt High School 
 https://www.chazzpalminteri.net/
 פרופיל ב-IMDb
 
צ'אז פלמינטרי בפסטיבל הסרטים טרייבקה, (2008)
קאלוגרו לורנזו "צ'אז" פלמינטרי (באנגלית: Calogero Lorenzo "Chazz" Palminteri; נולד ב-15 במאי 1952) הוא שחקן קולנוע] אמריקאי מועמד פרס אוסקר לשחקן המשנה הטוב ביותר לשנת 1994 על תפקידו בסרט "קליעים מעל ברודוויי", התפרסם בזכות תפקידיו בסרטים "החשוד המיידי" ו"סיפור מרובע ברונקס".